Ní ayé àtijó, ìgbín àti Ìjàpá jọ ń ṣe ọ̀rẹ́. Ọ̀rẹ́ kòríkòsùn ni wọ́n ṣe. Gbogbo ìlú ló sì mọ̀ wọ́n papọ̀ pé ọ̀rẹ́ gidi ni wọ́n ń ṣe. Ṣùgbọ́n gẹ́gẹ́ bí ìwà Ìjàpátìrókò ọkọ yánníbo ọ̀dàlẹ̀ pátápátá ni. Ní ìlú tí ìgbín àti Ìjàpá ń gbé, ìṣẹ̀lẹ̀ kan ṣẹlẹ̀ ní ọjọ́ kan. Se ni òkìkí kàn pé ẹnìkan ti pa abukẹ́ Ọba. Ọsìn ni orúkọ oyè Ọba ìlú náà. Bí Ìjàpá tí gbọ́ pé àwọn kan ti pa abukẹ́ Ọsìn, ni ó bá lọ sí ọ̀dọ̀ Ọba láti lọ sọ fún un pé ọ̀rẹ́ òun ìgbín ni o pa abukẹ́ Ọsìn. Ọba bi Ìjàpá bóyá ohun tí ó sọ dáa lójú daadaa à bí eré ló ń ṣe. Ìjàpá sọ fún ọba bí òun àti ìgbín ṣe jẹ́ ọ̀rẹ́ kòríkòsùn àti bí àwọn kì í ṣe fi nǹkan kan pamọ́ fún ara wọn. Ìjàpá fi kún ọ̀rọ̀ rẹ̀ pé ìgbín fúnra rẹ̀ ló wá sọ fún òun pé òun ni òun pa abuké Ọsìn. Kíá ni Ọba ránṣé pé kí wọ́n ó lọ mú ìgbín wá. Wọ́n mú ní papámọ́ra wá sí ilé Ọba. Nígbà tí wọ́n mú dé ọ̀dọ̀ Ọba, Ọba bi ìgbín léèrè bóyá òun ni ó pa abúlé Ọba. Ìgbín dá Ọba lóhùn pé kì í ṣe òun ni òun pa abuké Ọba àti pé bí Ọba bá fẹ́ mọ ẹni tí ó pa abuké Ọba òun lè ràn Ọba lọ́wọ́ láti jẹ́ kí ó mọ ẹni tí ó pa á. Nígbàtí Ọba gbọ́ báyìí, ó pàṣẹ pé kí wọ́n tú ìgbín ṣílẹ̀. Lẹ́yìn tí wọ́n tú ìgbín sílẹ̀ tán, ó sọ fún Ọba pé láti mọ ẹni tí ó pa abuké Ọba wọ́n ní láti fún òun ní ẹṣin ńlá kan àti àwọn Onílù. Ọ̀rọ̀ yìí kò kọ́kọ́ yé Ọba ṣùgbọ́n nígbà tí ìgbín tí fọwọ́ sọ̀yà pé òun yíò fi ojú ẹni tí ó pa abuké Ọba hàn, Ọba kò Jáà níyàn ó ṣe bí ó ti wí. Ó fún ìgbín ni ẹṣin ńlá kan àti àwọn Onílù. Ìgbín gun orí ẹṣin, o sì ní kí àwọn Onílù ó máa lu ìlù tẹ́lẹ̀ òun báyìí pé: 
Ni aye atijo, igbin ati Ijapa jo n se ore. Ore korikosun ni won se. Gbogbo ilu lo si mo won papo pe ore gidi ni won n se. Sugbon gege bi iwa Ijapatiroko oko yannibo odale patapata ni. Ni ilu ti igbin ati Ijapa n gbe, isele kan sele ni ojo kan. Se ni okiki kan pe enikan ti pa abuke Oba. Osin ni oruko oye Oba ilu naa. Bi Ijapa ti gbo pe awon kan ti pa abuke Osin, ni o ba lo si odo Oba lati lo so fun un pe ore oun igbin ni o pa abuke Osin. Oba bi Ijapa boya ohun ti o so daa loju daadaa a bi ere lo n se. Ijapa so fun oba bi oun ati igbin se je ore korikosun ati bi awon ki i se fi nnkan kan pamo fun ara won. Ijapa fi kun oro re pe igbin funra re lo wa so fun oun pe oun ni oun pa abuke Osin. Kia ni Oba ranse pe ki won o lo mu igbin wa. Won mu ni papamora wa si ile Oba. Nigba ti won mu de odo Oba, Oba bi igbin leere boya oun ni o pa abule Oba. Igbin da Oba lohun pe ki i se oun ni oun pa abuke Oba ati pe bi Oba ba fe mo eni ti o pa abuke Oba oun le ran Oba lowo lati je ki o mo eni ti o pa a. Nigbati Oba gbo bayii, o pase pe ki won tu igbin sile. Leyin ti won tu igbin sile tan, o so fun Oba pe lati mo eni ti o pa abuke Oba won ni lati fun oun ni esin nla kan ati awon Onilu. Oro yii ko koko ye Oba sugbon nigba ti igbin ti fowo soya pe oun yio fi oju eni ti o pa abuke Oba han, Oba ko Jaa niyan o se bi o ti wi. O fun igbin ni esin nla kan ati awon Onilu. Igbin gun ori esin, o si ni ki awon Onilu o maa lu ilu tele oun bayii pe: 